## Vedlegg - Ansvar for oversikt og tiltaksvurderinger i smittevernarbeidet

Skjematisk oversikt over ansvar i smittevernarbeidet på lokalt og nasjonalt nivå.

|  |  |  |  |
| --- | --- | --- | --- |
| **Trinn**  | **Beskrivelse**  | **Ansvar i kommune**  | **Ansvar i region, landsdel, land**  |
| **1 Overvåking, rapportering og deling av nødvendig informasjon**  | Gjennom innsamling og analyse av en rekke data om atferd og sykdom er det mulig å følge trender og oppdage hendelser tidlig.  Gjennom rapportering fra kommuner, statsforvaltere, regionale helseforetak, Legemiddelverket og andre sektorer (som f.eks. DSB og Politiets grensekontroll) etableres et helhetlig situasjonsbilde som gir grunnlag for å vurdere den epidemiologiske utviklingen i sammenheng med kapasitetsvurderinger og vurdering av behov for tiltak.  | Kommunen (§ 7-1)  | FHI (§ 7-9)    Hdir (§ 7-10)  |
| **2 Varsling og samarbeid**  | Hendelser skal varsles til FHI slik at samarbeid kan starte mellom involverte kommuner og FHI.  FHI skal gi Helsedirektoratet faglige råd, og umiddelbart varsle Helsedirektoratet om alvorlige utbrudd.  | Kommunen (§§ 2-3, 7-1)  | FHI (§§ 2-3, 7-9)   Hdir (§ 7-10, MSIS-forskriften)  |
| **3 Etterforskning**  | Hendelser skal etterforskes for å beskrive detaljer og forstå årsaker.  | Kommunelegen (§ 7-2)  | FHI (§ 7-9)  |
| **4 Risikovurdering**  | Hendelser skal analyseres for å vurdere sannsynligheten for forverring og konsekvenser av dette.  | Kommunen (§ 7-1)  | FHI (§ 7-9) Hdir (§7-10)  |
| **5 Tiltaksvurdering**  | Det skal vurderes hvilke tiltak som bør iverksettes mot den vurderte trusselen, og hvilket nivå tiltak bør iverksettes på etter en helhetlig vurdering  | Kommunen (§ 7-1)  | FHI (§ 7-9) Hdir (§ 7-10)   |
| **6 Håndtering (tiltak)**  | Tiltak iverksettes for å bringe hendelsen under kontroll samtidig som man kommuniserer med publikum om risikoen.  | Kommunen (§§ 7-1, 4-1) etter råd fra kommunelegen (§ 7-2)  | FHI (§ 7-9, MSIS § 3-3), Hdir (§§ 7-10, 4-1) etter råd fra FHI, og basert på en helhetlig og utvidet vurdering av situasjonsbildet  |
| **7 Forskriftsfesting av nasjonale eller regionale tiltak** | Regjeringen ved Helse- og omsorgsdepartementet vedtar nødvendige endringer i covid-19-forskriften. | -  | Helse- og omsorgsdepartementet etter råd fra Hdir og FHI (§ 4-1 andre ledd og Hdirs underordning av departementet) |
| **8 Oppfølging**  | Etter justering eller gjeninnføring av tiltak må effekten vurderes gjennom overvåkingen, se ledd 1 over.  | Kommunelegen (§ 7-2)  | FHI (§ 7-9) Hdir (§7-10)  |
| **9 Evaluering**  | Etter hendelsen må håndteringen evalueres og resultatene rapporteres slik at andre kommuner kan lære.  | Kommunelegen (§ 7-2)  | FHI (§ 7-9) Hdir (§7-10)  |